SMT พุ่งต่อ 9% “นิวไฮ” รอบ 1 ปี โบรกฯชูหุ้น “เทิร์นอะราวด์” ลุ้นไตรมาส 2 พลิกกำไร
SMT พุ่งต่อ 9% “นิวไฮ” รอบ 1 ปี โบรกฯชูหุ้น “เทิร์นอะราวด์” ลุ้นไตรมาส 2 พลิกกำไร
23 ก.ค. 2563

ผู้สื่อข่าวรายงานว่า ราคาหุ้น บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 10.31 น. อยู่ที่ระดับ 1.99 บาท บวก 0.16 บาท หรือ 8.74% สูงสุดที่ระดับ 2.02 บาท ต่ำสุดที่ระดับ 1.86 บาท ด้วยมูลค่าการซื้อขาย 65.00 ล้านบาท โดยราคาหุ้นปรับตัวเพิ่มขึ้นทำจุดสูงสุด (นิวไฮ) อีกครั้งในรอบกว่า 1 ปี นับตั้งแต่ราคาปิดที่ระดับ 2 บาท เมื่อวันที่ 5 ก.ค. 62

ด้าน บล.ฟินันเซีย ไซรัส ระบุในบทวิเคราะห์ฯแนะนำ “เก็งกำไร” หุ้น SMT คาดผลการดำเนินงานงวดไตรมาส 2/63 มีโอกาสพลิกกลับมากำไรอีกครั้ง แม้จะมีผลกระทบจาก โควิด-19 แต่มีความเปลี่ยนแปลงภายในที่ดีหลังได้ผู้บริหารท่านใหม่ ซึ่งสามารถแย่งชิง Market Share ตลาด IC, PCBA เดิม และรุกตลาด Optics มากขึ้น คำสั่งซื้อปัจจุบัน Secure รายได้ปีนี้แล้ว 80-90% และเริ่มเห็นของปีหน้า
เบื้องต้นมอง SMT เป็นหุ้น Turnaround ที่น่าสนใจ เบื้องต้นประเมินราคาเหมาะสมในกรอบ 2-2.30 บาท